open-index/open-wikipedia-markdown huggingface dataset:
எச்.எம்.எசு இன்வெஸ்டிகேட்டர் (1848)

**[[ஹெச். எம். எஸ் (கப்பல் பெயர்)|எச். எம். எசு]] ''இன்வெஸ்டிகேட்டர்*** (HMS *Investigator*) என்பது சர் [[ஜோன் பிராங்கிளின்]] என்பவரின் காணாமல் போன நாடுகாண் பயணக் கப்பலைத் தேடுவதற்காக [[1848]] ஆம் ஆண்டு வாங்கப்பட்ட ஒரு [[வணிகம்|வணிக]]க் கப்பலாகும். இக்கப்பல் [[ஆர்க்டிக்]] பகுதியை நோக்கி இரண்டு முறை பயணித்தது. [[1853]] ஆம் ஆண்டில் பனியினுள் சிக்குண்டதில் இக்கப்பல் கைவிடப்பட்டது. இக்கப்பலின் சிதைவுகள் [[ஜூலை 2010]] இல் [[போஃபேர்ட் கடல்|போஃபேர்ட் கடலில்]] உள்ள [[பாங்க்ஸ் தீவு|பாங்க்ஸ் தீவில்]] கண்டுபிடிக்கப்பட்டது. இப்பெயரில் [[பிரித்தானியா|பிரித்தானிய]]க் கடற்படையில் இருந்த நான்காவது கப்பல் இதுவாகும்.

1848 இன் கடைசியில், இக்கப்பல் [[எச்.எம்.எசு என்டர்பிரைஸ் (1948)]] என்ற கப்பலுடன் இணைந்து காணாமல் போன சேர் ஜோன் பிராங்கிளினைத் தேடி ஆர்க்டிக் நோக்கிப் பயணித்தது. இயற்கையியலாளர் எட்வர்ட் ஜேம்ஸ் என்பவரும் இப்பயணத்தில் இணைந்திருந்தார். இன்வெஸ்டிகேட்டர் கப்பலுக்கு [[ராபர்ட் மக்குளூர்]] என்பவர் தலைவராகப் பணியாற்றினார். இக்கப்பல் பனிக்கட்டியினுள் புதையுண்டதை அடுத்து [[1853]] [[ஜூன் 3]] இல் [[மேர்சி குடா]]வில் கைவிடப்பட்டது.


இக்கப்பல் கைவிடப்பட்ட பகுதியை அடைவதற்கு மிகவும் சிரமமாக இருந்ததாலும், எப்போதும் அது பனிக்கட்டிகளினால் மூடப்பட்டிருந்தமையினாலும், அது எங்கு கைவிடப்பட்டது என்பது பற்றி 150 ஆண்டுகளாக எதுவும் அறியப்படவில்லை.

[[இனூயிட்]] பழங்குடியினர் இக்கப்பலைப் பற்றிப் பல கதைகளைச் சொல்வார்கள். இக்கப்பலில் இருந்த [[செப்பு]], மற்றும் [[இரும்பு]] போன்றவற்றைத் தாம் பாவித்ததாக இவர்கள் கூறுவார்கள்.

==சிதைவுகள் கண்டுபிடிப்பு==
ஜூலை 2010 இல் [[கனடா]]வின் "பார்க்ஸ் கனடா" என்ற அரசு ஆய்வு நிறுவனத்தின் தொல்லியலாளர்கள், அறிவியலாளர்கள் குழு மேர்சி குடாவில் தேடுதலை மேற்கொண்டனர். ஜூலை 22 இல் இக்குழு பாங்க்ஸ் தீவை அடைந்தது. மூன்று நாட்களின் பின்னர் அவர்கள் ஆழ்கடல் தேடுதலை மேற்கொண்டு கப்பலை எட்டு மீட்டர் ஆழத்தில் கண்டுபிடித்தனர்.


==மேற்கோள்கள்==


==வெளி இணைப்புகள்==
*[http://www.pc.gc.ca/eng/culture/expeditions/investigator.aspx Background: HMS *Investigator'' Project]  Parks Canada

பகுப்பு:ஆர்க்டிக்
பகுப்பு:ஐக்கிய இராச்சியத்தின் கப்பல்கள்
பகுப்பு:1848 நிகழ்வுகள்
கார்ட்டோசாட்-2பி

**கார்ட்டோசாட்-2பி** (*Cartosat 2B*) என்பது கதிரவனொத்துப் பாதையில் வலம்வரும் ஓர் புவிநோக்குச் செயற்கைக்கோள் அல்லது செய்மதியாகும். 694 கிலோ எடையுள்ள இந்த கோளானது இந்திய விண்வெளி ஆய்வு மையத்தின் பதினேழாவது இந்தியத் தொலையுணர்வு செயற்கைக்கோள் ஆகும். இது 116 கிலோ அல்ஜிரிய செயற்கைக்கோள், கனடா ( டோர்ரொண்டோ பல்கலைக்கழகம்) மற்றும் சுவிசர்லாந்தின் இரு நானோ செயற்கைக்கோள்கள், ஸ்டுட்சாட் (STUDSAT), ஒரு பிகோ செயற்கைக்கோள் (1 கிலோ எடை விட குறைந்தது) ஆகியவற்றோடு 2010 சூலை 12 ஆம் நாளன்று ஸ்ரீகரிகோட்டா ஏவுதளத்தில் முனைய துணைக்கோள் ஏவுகலத்தினால்(PSLV-C15) செலுத்தப்பட்டது..

இந்த செயற்கைக்கோள்  மின்காந்த நிறமாலையில் உள்ள பூமியின் காண்பகுதியை கருப்பு வெள்ளை படமாக எடுக்கக் கூடிய சகலநிறமுணர் (சநிமு) படம்பிடி கருவியை ஏந்தி சென்றது. மேலும் அது 45 பாகை அளவிற்கு நகரும் பாதைத்திருப்பங்களை அடிக்கடி மேற்கொள்ளும் வகையில் அமைந்ததாகும்.

சூலை 22, 2010 அன்று கார்டோசாட்-2பி தனது விண்வெளிப் பாதையில் இருந்து அலகாபாத்தின் கோட்டை, திரிவேணி சங்கம் மற்றும் மதுரையின் மீனாட்சி அம்மன் கோவில் ஆகியற்றை படம் எடுத்த புகைப்படங்களை வெளியிடப்பட்டது. இந்த புகைப்படங்கள் 0.8 மீ பிரிதிறன் உடையது என்பது குறிப்பிடத்தக்கது. அதாவது 0.8 மீ உயரம் உள்ள பிம்பப்புள்ளியைக் கூட புகைப்படங்களில் தெளிவாய் காணலாம். 64 கிகா பைட்டுகள் கொள்ளளவு கொண்ட திண்மநிலைப் பதிவி இவ்வகையான புகைப்படங்களை பதிவு செய்ய அந்த கோளில் பொருத்தப்பட்டுள்ளது .

## புதிய தொழில்நுட்பங்கள்

கார்ட்டோசாட்-2 விண்ணை அடைந்ததும் சில தொந்தரவுகள் தந்தன. கார்ட்டோசாட்-2எ மேம்பட்ட ஒன்றாக இருந்து வந்தது. ஆனால் தற்போது கார்ட்டோசாட்-2பி பல புதிய தொழில்நுட்பங்களை கொண்டு நன்கு மேம்பட்ட புவிநோக்குச் கோளாக விளங்குகிறது. இதில் இரண்டு ஆடிகள் கொண்ட ஒற்றை அச்சு ஒளிப்படக் கருவி பொருத்தப்பட்டிருகிறது. இது கரிமப் பூச்சு வலுவூட்டு நெகிழி அடிப்படையிலான ஒளிக் கட்டகம், குறைந்த எடை, பெரிய வடிவ ஆடிகள், JPEG தரவு குறுக்கம், மேம்பட்ட திண்மநிலைப் பதிவி, உயர்-முறுக்கு எதிர்வினை சக்கரங்கள் மற்றும் அதிசெயல்திறன் கொண்ட விண்மீன்  உணரிகள் போன்ற பல தொழில்நுட்பங்களைக் கொண்டதாகும்.

## கலைச்சொற்கள்
*

## மேற்கோள்கள்

## மேலும் பார்க்க
*கார்ட்டோசாட்-2
*கார்ட்டோசாட்-2எ

பகுப்பு:இந்திய விண்வெளித் திட்டங்கள்
பகுப்பு:கார்ட்டோசாட்
மாங்குடி-புதுக்கோட்டை

**<big>மா</big>**ங்குடி (ஆங்கிலம்: Mangudi-Pudukottai), இந்தியாவின் தமிழ்நாடு மாநிலத்தில் அமைந்துள்ள புதுக்கோட்டை மாவட்டத்தில்  அன்னவாசல் வட்டத்தில் இருக்கும்  ஒரு கிராமம் ஆகும்.

## மேற்கோள்களும் குறிப்புக்களும்


பகுப்பு:புதுக்கோட்டை மாவட்டத்திலுள்ள கிராமங்கள்
பதிற்றந்தாதி

**பதிற்றந்தாதி** என்பது தமிழில் சிற்றிலக்கியங்கள் என்றும், வடமொழியில் பிரபந்தங்கள் என்றும் வழங்கும் பாட்டியல் வகைகளுள் ஒன்றாகும். பத்து வெண்பாக்களால் அல்லது பத்துக் கலித்துறைப் பாடல்களினால் பொருள் தோன்றப் பாடுவதே பதிற்றந்தாதி என்பது பாட்டியல் நூல்கள் கூறும் இலக்கணம். இது அந்தாதியாக அமைந்திருக்கும்.  

## குறிப்புகள்

## உசாத்துணைகள்
* நவநீத நடனார், எஸ். கலியாண சுந்தரையரும் எஸ், ஜி. கணபதி ஐயரும் (பதிப்பாசிரியர்கள்), கலித்துறைப் பாட்டியல் என்னும் நவநீதப் பாட்டியல்
* கோபாலையர், தி. வே. (பதிப்பாசிரியர்), வைத்தியநாத தேசிகர் இயற்றிய இலக்கண விளக்கம் பொருளதிகாரம் - பாட்டியல், திருவையாறு.
* சுந்தரமூர்த்தி, கு. (பதிப்பாசிரியர்), முத்துவீரியம் 

## இவற்றையும் பார்க்கவும்
* பாட்டியல்

பகுப்பு:சிற்றிலக்கிய வகைகள்
கார்ட்டோசாட்-2எ

**கார்ட்டோசாட்-2எ** (Cartosat-2A) என்பது கதிரவனொத்துப் பாதையில் வலம்வரும் ஓர் பூமி கண்காணிப்பு செயற்கைக்கோள் அல்லது செய்மதியாகும்.இந்தக் கோளை வடிவமைத்து, ஏவி, பராமரித்து வருவது இந்திய விண்வெளி ஆய்வு மையம் ஆகும். இது அம்மையத்தின் பதிமூன்றாவது இந்திய தொலையுணர்வு செயற்கைக்கோள் ஆகும். இது  முனைய துணைக்கோள் ஏவுகலத்தினால்( PSLV-C9) ஏப்ரல் 28, 2008 அன்று விண்ணில் ஏவியதாகும்.

இந்த செயற்கைக்கோள் மின்காந்த நிறமாலையில் உள்ள பூமியின் காண்பகுதியை கருப்பு வெள்ளை படமாக எடுக்கக் கூடிய சகலநிறமுணர் (சநிமு) படம்பிடி கருவியை ஏந்தி சென்றது. மேலும் அது 45 கோண அளவிற்கு நகரும் பாதைத்திருப்பங்களை அடிக்கடி மேற்கொள்ளும் வகையில் அமைந்ததாகும்.

## மேலும் பார்க்க
*கார்ட்டோசாட்-2

பகுப்பு:இந்திய விண்வெளித் திட்டங்கள்
பகுப்பு:கார்ட்டோசாட்
பல்கலைக்கழகங்களுக்கான வானியல், வானியற்பியல் மையம்

இந்தியப் பல்கலைக்கழகங்களில் வானியல், வானியற்பியலில் செயலார்ந்த குழுக்களை உருவாக்கவும் வளர்க்கவும் பல்கலைக்கழக மானியக் குழுவினால் தொடங்கப்பட்ட ஒரு தன்னாட்சி நிறுவனமே **பல்கலைக்கழகங்களுக்கான வானியல், வானியற்பியல் மையம்** (Inter University Centre for Astronomy and Astrophysics - IUCAA - **ஐயூக்கா** ); இது பூனாவிலுள்ளது. பல்கலைக்கழகங்களிடையில் வானியல்-வானியற்பியல் கற்பித்தல், ஆராய்ச்சி, வளர்ச்சி ஆகிய துறைகளில் தலைசிறந்த மையமாக இருப்பதே ஐயூக்காவின் நோக்கமாகும்.

## கலைச்சொற்கள்
* செயலார்ந்த - active; தன்னாட்சி - autonomous.

## வெளி இணைப்புகள்
* 

## மேற்கோள்கள்

பகுப்பு:புனே
பகுப்பு:புனே மாவட்டம்
பகுப்பு:இந்திய ஆய்வுக் கழகங்கள்
பகுப்பு:மகாராட்டிராவில் கல்வி
பகுப்பு:ஆய்வு நிறுவனங்கள்
ஆகஸ்ட் 2010

**ஆகஸ்ட் 2010**, ஒரு ஞாயிற்றுக்கிழமை ஆரம்பித்து 31 நாட்களின் பின்னர் ஒரு திங்கட்கிழமை முடிவடைகிறது. தமிழ் நாட்காட்டியின் படி ஆவணி மாதம் ஆகஸ்ட் 17, செவ்வாய்க்கிழமை தொடங்கி, செப்டம்பர் 16 வியாழக்கிழமை முடிவடையும்.

## சிறப்பு நாட்கள்
* ஆகஸ்ட் 1 - உலக தாய்ப்பால் நாள்
* ஆகஸ்ட் 1 - உலக சாரணர் நாள்
* ஆகஸ்ட் 3 - ஆடிப்பெருக்கு
* ஆகஸ்ட் 4 - மூர்த்தி நாயனார் குருபூசை
* ஆகஸ்ட் 4 - புகழ்ச்சோழ நாயனார் குருபூசை
* ஆகஸ்ட் 7 - கூற்றுவ நாயனார் குருபூசை
* ஆகஸ்ட் 9 - ஆடி அமாவாசை
* ஆகஸ்ட் 12 - ஆடிப் பூரம்
* ஆகஸ்ட் 12 - ரமலான் நோன்பு ஆரம்பம்
* ஆகஸ்ட் 14 - பெருமிழலைக் குறும்பர் குருபூசை
* ஆகஸ்ட் 15 - இந்திய விடுதலை நாள்
* ஆகஸ்ட் 15 - சேரமான் பெருமாள் நாயனார் குருபூசை
* ஆகஸ்ட் 15 - சுந்தரமூர்த்தி நாயனார் குருபூசை
* ஆகஸ்ட் 15 - தேவமாதா மோட்சத்திற்கான திருநாள்
* ஆகஸ்ட் 20 - வரலட்சுமி விரதம்
* ஆகஸ்ட் 24 - ஆவணி அவிட்டம்
* ஆகஸ்ட் 31 - மலேசியா விடுதலை நாள்

## நிகழ்வுகள்

----

பகுப்பு:2010
1856

**1856**  (**[[ரோம எண்ணுருக்கள்|MDCCCLX]]**) ஒரு செவ்வாய்க்கிழமையில் ஆரம்பமான ஒரு கிரிகோரியன் நெட்டாண்டு ஆகும். பழைய ஜூலியன் நாட்காட்டியில் ஞாயிற்றுக்கிழமையில் ஆரம்பமான ஒரு நெட்டாண்டு ஆகும்.

## நிகழ்வுகள்
* மார்ச் 31 - கிரிமியப் போரை முடிவுக்குக் கொண்டு வர பாரிஸ் உடன்பாடு எட்டப்பட்டது.
* ஜூன் 24 - இலங்கையில் முதன் முறையாக புகைப்படக் கலை (*photographic art*) பார்ட்டிங் என்பவரால் அறிமுகப்படுத்தப்பட்டது.
* ஜூலை 17 - பென்சில்வேனியாவில் இரண்டு தொடருந்துகள் நேருக்கு நேர் மோதிக்கொண்டதில் 60 இற்கும் அதிகமானோர் உயிரிழந்தனர்.
* ஆகஸ்ட் 10 - லூசியானாவில் இடம்பெற்ற சூறாவளியில் லாஸ்ட் தீவு அழிந்து பல சிறிய தீவுகளாகப் பிரிந்தன. 400 பேருக்கு மேல் உயிரிழந்தனர்.
* டிசம்பர் 9 - ஈரானிய நகரம் புஷேஹர் பிரித்தானிய ஆக்கிரமிப்புப் படைகளிடம் வீழ்ந்தது.

## தேதி அறியப்படாத நிகழ்வுகள்

## பிறப்புகள்
* மே 6 - சிக்மண்ட் பிராய்ட், ஆஸ்திரிய உளநோய் மருத்துவர் (இ. 1939)
* ஜூலை 10 - நிக்கோலா தெஸ்லா, செர்பியக் கண்டுபிடிப்பாளர் (இ. 1943)
* ஜூலை 23 - பால கங்காதர திலகர், இந்திய விடுதலைப் போராட்ட வீரர் (இ. 1920)
* ஜூலை 26 - ஜார்ஜ் பெர்னாட் ஷா, அயர்லாந்து நாடக ஆசிரியர் (இ. 1950)
* டிசம்பர் 18 - ஜெ. ஜெ. தாம்சன்,  ஆங்கில இயற்பியலார் (இ. 1940)
* அம்பலவாணர் கனகசபை, இலங்கைத் தமிழ் அரசியல்வாதி, இலங்கை சட்டவாக்கப் பேரவை உறுப்பினர் [இ. 1927)

## இறப்புகள்
* ஜூன் 26 - மக்சு இசுரேனர், ஜெர்மனிய மெய்யியலாளர் (பி. 1806)
* ஜூலை 9 - அமேடியோ அவகாதரோ, இத்தாலிய வேதியியலாளர் (பி. 1776]])
* ஜூலை 29 - ராபர்ட் சூமான், ஜெர்மனிய இசையமைப்பாளர் (பி. 1810]])

## 1856 நாட்காட்டி

## மேற்கோள்கள்
ஆற்றுப்படை

**ஆற்றுப்படை** நூலுக்குத் தொல்காப்பியம் இலக்கணம் கூறுகிறது. சங்ககால எட்டுத்தொகை நூல்களில் ஆற்றுப்படைப் பாடல்கள் உள்ளன. சங்கநூல் பத்துப்பாட்டில் ஐந்து பாட்டுகள் ஆற்றுப்படை நூல்கள்.

பிற்காலத்தில் ஆற்றுப்படை நூலைத் தமிழில் சிற்றிலக்கியங்கள் என்றும், வடமொழியில் பிரபந்தங்கள் என்றும் வழங்கலாயினர். இதனைப் பாட்டியல் வகைகளுள் ஒன்றாக்கினர். ஆற்றுப்படுத்துதல் என்பது வழிப்படுத்துதல் என்னும் பொருள் உடையது. விறலியர், பாணர், கூத்தர், பொருநர் என்போர் தமது வறுமையைப் போக்க வள்ளல்களிடம் சென்று பொருள் பெறுவது அக்கால வழக்கம். அவ்வாறு பரிசு பெற்றுச் செல்லும் மேற்கூறிய நால்வகைப் பிரிவினருள் ஒருவன், பரிசு பெறச் செல்லும் இன்னொருவனை வழிப்படுத்தும் முறையில் அமைவதே ஆற்றுப்படை ஆகும். அகவற்பாக்களாக அமையும் இப் பாடல்கள் தலைவனின் புகழ், கொடை, கொற்றம் ஆகியவை பற்றி எடுத்துக் கூறுவதாக அமையும்.. 

* ஆற்றுப்படைப் பாடல்கள்
** பாணாற்றுப்படை
** புலவராற்றுப்படை
** விறலியாற்றுப்படை
* ஆற்றுப்படைப் பாட்டுகள்
# திருமுருகாற்றுப்படை
# பொருநராற்றுப்படை
# சிறுபாணாற்றுப்படை
# பெரும்பாணாற்றுப்படை
# கூத்தராற்றுப்படை
* ஆற்றுப்படை இலக்கணம்

## குறிப்புகள்


## உசாத்துணை
* நவநீத நடனார், எஸ். கலியாண சுந்தரையரும் எஸ், ஜி. கணபதி ஐயரும் (பதிப்பாசிரியர்கள்), கலித்துறைப் பாட்டியல் என்னும் நவநீதப் பாட்டியல்
* கோபாலையர், தி. வே. (பதிப்பாசிரியர்), வைத்தியநாத தேசிகர் இயற்றிய இலக்கண விளக்கம் பொருளதிகாரம் - பாட்டியல், திருவையாறு.
* சுந்தரமூர்த்தி, கு. (பதிப்பாசிரியர்), முத்துவீரியம் 

## இவற்றையும் பார்க்கவும்
* பாட்டியல்

பகுப்பு:ஆற்றுப்படைகள்
பகுப்பு:சிற்றிலக்கிய வகைகள்
கேசாதிபாதம்

**கேசாதிபாதம்** என்பது, பிரபந்தம் என வடமொழியில் வழங்கும் தமிழ்ச் சிற்றிலக்கிய வகைகளுள் ஒன்று. கேசாதிபாதம் என்பது கேசம் முதல் பாதம் வரை என்னும் பொருள்தரும் வடமொழிச் சொல்லாகும். இங்கே *கேசம்* என்பது தலைமுடியைக் குறிக்கும். இதற்கு அமையக் கலிவெண்பாவால் தலைமுடி தொடங்கி பாதம் வரையான உறுப்புக்களைக் கூறிப் பாடுதல் கேசாதிபாதம் எனப்படும். . 

இறைவனையும், இறைவனைப் போல் கருதப்படுபவர்களையும் தவிர ஏனையோரைக் கேசாதிபாதமாகப் பாடுவது மரபு.

## குறிப்புகள்

## உசாத்துணைகள்
* நவநீத நடனார், எஸ். கலியாண சுந்தரையரும் எஸ், ஜி. கணபதி ஐயரும் (பதிப்பாசிரியர்கள்), கலித்துறைப் பாட்டியல் என்னும் நவநீதப் பாட்டியல்
* கோபாலையர், தி. வே. (பதிப்பாசிரியர்), வைத்தியநாத தேசிகர் இயற்றிய இலக்கண விளக்கம் பொருளதிகாரம் - பாட்டியல், திருவையாறு.
* சுந்தரமூர்த்தி, கு. (பதிப்பாசிரியர்), முத்துவீரியம் 

## இவற்றையும் பார்க்கவும்
* பாதாதிகேசம்
* பாட்டியல்

பகுப்பு:சிற்றிலக்கிய வகைகள்
பவுல் (எண்காலி)

**பவுல் என்ற எண்காலி** (*Paul the Octopus*) (பிறப்பு ஜனவரி 26 2008 -  இறப்பு: அக்டோபர் 26 2010) இடச்சுலாந்து (ஜெர்மனியில்) உள்ள ஓபர்ஃகௌசனில் (Oberhausen) உள்ள கடல்வாழ் உயிரினங்கள் அருங்காட்சியகத்தில் இருந்தது. இது 2010ல் நடந்த உலகக் கோப்பை கால்பந்து போட்டியில் இடாய்ச்சுலாந்து அணி ஆடிய ஏழு ஆட்டங்களிலும் இறுதிப் போட்டியிலும் வெற்றி பெறுபவர்களை சரியாகக் கணித்ததால் உலகம் முழுவதும் பரவலாக அறியப்பெற்றது.

## புற இணைப்புகள்
* உலக மகா ஜோதிட ரத்ன மணி ஆக்டோபஸ் பால்*

பகுப்பு:பிரபலமான விலங்குகள்
பகுப்பு:2010 உலகக்கோப்பை காற்பந்து
மூச்சுப் பெருங்குழாய்த் திறப்பு

**''மூச்சுப் பெருங்குழாய்த் திறப்பு**' (tracheostomy) என்பது மூச்சுப் பெருங்குழாயின் முன்புறச் சுவரில் துளையிட்டு குழாய் ஒன்றைச் செருகுவதின் மூலம் நோயர் மூக்கு வழியாகுவோ வாய் வழியாகவோ  மூச்சு விடாமல் செயற்கையாக உண்டாக்கப்பட்ட இத் துளையின் (stoma) மூலம்  மூச்சு விடும் படி செய்வது ஆகும். இது உடனடி காரணங்களுக்காகவோ அல்லது திட்டமிட்ட அறுவை சிகிச்சைகளின் போதோ செய்யப்படலாம்.

## காரணங்கள்

### அ. மூச்சுத் தடை நிலை
#### 1. தொற்று
திடீர் குரல்வளை-மூச்சுப் பெருங்குழாய்- காற்றுக்கிளைக் குழாய்த் தொற்று
திடீர் குரல்வளை மூடித் தொற்று
நா சீழ்க்கட்டி

#### 2. அடிபடுதல்
குரல் வளை மற்றும் மூச்சுப் பெருங்குழாயில் ஏற்படும் வெளிக்காயம்
அகநோக்கிகள் பயனபாட்டால் ஏற்பட்டால் உண்டான காயம்
கீழ்த்தாடை முக எலும்பு முறிவு

#### 3. புற்று
மூச்சுப் பாதையில் வளரும் தீங்கற்ற மற்றும் கொடிய புற்றுக்கட்டிகள்

#### 4. மூச்சுப் பாதையில் வேற்றுப் பொருள் நுழைதல்

#### 5. மூச்சுப் பாதை கோழைப் படல வீக்கம்
நீராவி, எரிச்சலூட்டும் புகைகள், ஒவ்வாமை, கதிர் வீச்சு

#### 6. பிறவிக் குறைபாடுகள்

### ஆ. சுரப்பு தேங்குதல்
#### 1. இரும இயலா நிலை
ஆழ்மயக்கம், மூச்சியக்கத் தசை செயலிழப்பு, மூச்சியக்கத் தசை இறுக்கச்சுருக்கம்

#### 2. வலியுடன் கூடிய இருமல்
மார்புக் கூட்டு காயம், பல் விலா எலும்பு முறிவு, நுரையீரலழற்சி

### இ. போதாத மூச்சு
நாட்பட்ட நுரையீரல் நோய்கள்

## வகைகள்
### உடனடி
மூச்சுப் பாதை முழுதும் அடைபட்டு மூச்சுக்குழலுக்குள் குழாய் செருகுதல் (endotracheal intubation) இயலாத நிலையில் நோயரின் உயிரைக் காக்கும் பொருட்டு இவ்வறுவை உடனடியாக நிகழ்த்தப்படும்.

### திட்டமிட்ட
முன்கூட்டியே நன்கு திட்டமிட்டு அறுவை அரங்கில் வைத்து மூச்சுக்குழலுக்குள் குழாய் செருகி அவசரமின்றிச் செய்யப்படும். இது நோய் நீக்கும் பொருட்டு ‌(therapeutic) நோய் தவிர்ககும் (prophylactic) பொருட்டோ செய்யப்படும

### நிரந்தர

பகுப்பு:காது-மூக்கு-தொண்டை மருத்துவம்
பகுப்பு:சான்று எதுவும் தரப்படாத கட்டுரைகள்
திற்பரப்பு அருவி

**திற்பரப்பு நீர்வீழ்ச்சி** என்பது () கன்னியாகுமரி மாவட்டத்தில் உள்ள குலசேகரம் பகுதியிலிருந்து 5 கி.மீ தொலைவில் திற்பரப்பு என்ற ஊரில் உள்ளது. இது **குமரிக் குற்றாலம்** என்றும் அழைக்கப்படுகிறது. கோதை ஆறு விழுகின்ற இவ்விடத்தில் ஒரு சிவன் கோவில் உள்ளது. இக்கோவிலில் பாண்டியர்கள் குறித்த ஒன்பதாம் நூற்றாண்டுக் கல்வெட்டு உள்ளது. தக்கனின் வேள்வியை கலைத்தபிறகு வீரபத்ர மூர்த்தியாக சிவன் இங்கு அமைந்திருப்பதாக இந்து சமய நம்பிக்கை உள்ளது. கீழ்பகுதி வட்டமாகவும் மேல்புறம் கூம்பு வடிவிலும் இக்கோவில் அமைந்துள்ளது. கன்னியாகுமரி மாவட்டத்தின் முதன்மையான சுற்றுலாத்தலங்களில் ஒன்றாகத் திகழ்கிறது.

## திற்பரப்பு அணை
thumb
திற்பரப்பு அணை கோதையாறு திட்டத்தின் கீழ் 1951-இல் திற்பரப்பில் கட்டப்பட்ட அணைக்கட்டு ஆகும். இவ்வணையால் 358.9 கெக்டேர் நிலப்பரப்பு பாசனம் அடைகிறது.

## மேற்கோள்கள்

பகுப்பு:கன்னியாகுமரி மாவட்ட சுற்றுலாத் தலங்கள்
பகுப்பு:கன்னியாகுமரி மாவட்டத்திலுள்ள அருவிகள்
தமிழ் அரவாணிகளின் வாழ்க்கையும் வழக்காறுகளும்

**தமிழ் அரவாணிகளின் வாழ்கையும் வழக்காறுகளும்** என்பது தமிழ் ஆவணப் படமாகும். இது இந்திய தேசிய நாட்டாரியல் ஆதரவு நடுவத்தின் உதவியுடன் தயாரிக்கப்பட்டது. தமிழ்ச் சமூகத்தில் அரவாணிகளின் நிலை பற்றி இந்த ஆவணப் படம் விபரிக்கிறது.

## வெளி இணைப்புகள்
* தமிழ் அரவாணிகளின் வாழ்கையும் வழக்காறுகளும்

பகுப்பு:அரசியல், சமூக தமிழ் ஆவணப்படங்கள்
பகுப்பு:திருநங்கை
பகுப்பு:கலை, பண்பாட்டு தமிழ் ஆவணப்படங்கள்
பகுப்பு:இந்தியத் தமிழ் ஆவணப்படங்கள்
பகுப்பு:ந.ந.ஈ.தி ஆவணப்படங்கள்
வினதா

**வினதா**, இந்து தொன்மவியலின்படி தட்சனின் பதின்மூன்று மகள்களுள் ஒருவராவர், இவர் காசிபர் மகரிசியை மணந்தார். இவர்களுக்கு அருணன், கருடன் என இரு மகன்கள் உண்டு. இதில் அருணன் சூரியனின் தேரோட்டியாவார். நாகர்களின் தாயான கத்ரு  இவளின் சக்களத்தியாவர்.

## வினதை அடிமை ஆதல்
ஒரு முறை வானத்தில் சென்று கொண்டிருந்த இந்திரனின் உச்சைச்சிரவமென்னும் குதிரையின் நிறம் குறித்து, கத்ரு கேட்டதற்கு, அதன் நிறம் வெண்மை என வினதை கூற, கத்ரு அதன் நிறம் கருமை எனக் கூறியதால், குதிரையின் சரியான நிறம் குறித்த போட்டியில் தோற்றவர், வென்றவர்க்கு அடிமை என ஒப்பந்தமாயிற்று.

கத்ரு போட்டியில் வெல்ல வேண்டி தன் மக்களான ஆயிரக்கணக்கான கருநாகங்களை அழைத்து, உச்சைச்சிரவம் எனும் இந்திரனின் தேவலோக குதிரையின் உடலைச் சுற்றிக் கொள்ளுங்கள் என ஆணையிட, அவ்வாறே கருநாகங்கள் உச்சைச்சிரவம் என்ற வெண் குதிரைச் சுற்றிக் கொள்ள, குதிரை பார்ப்பதற்கு கருநிறமாக மாறியது. கத்ரு உடனே வினதையை அழைத்துக் கொண்டு கருமையாக இருந்த உச்சைச்சிரவம் எனும் குதிரையைக் காட்டினாள். வினதையும் குதிரையின் நிறம் கருமை என ஏற்றுக் கொண்டு, வினதை  தன் குழந்தைகளான கருடன் மற்றும் அருணன் உடன் நாகர்களின் தாயான கத்ருவுக்கு அடிமையானாள்.

### அடிமைத் தனத்திலிருந்து விடுதலை
கருடன் கத்ருவிடம் தனது தாயையும் தங்களையும் விடுதலை வேண்டினான். அதற்கு கத்ரு, தேவ லோகத்திலிருந்து எங்களுக்கு அமிர்தம் கொண்டு வந்து தர வேண்டும் என்றதற்கு, கருடனும் தேவலோகத்திலிருந்து அமிர்த கலசத்தை கொண்டு வந்து நாகர்கள் முன்பு  தர்ப்பைப்புல் மீது வைத்தார். உடன் வினதா,  கருடன் மற்றும் அருணன் நாகர்களின் தாய் கத்ருவிடமிருந்து விடுதலையானர்கள். நாகர்கள்  கடலில் குளித்துவிட்டு கலசத்திலிருந்த அமிர்தத்தை உண்ண வருகையில், இந்திரன் அமிர்த கலசத்தை தூக்கிக் கொண்டு சென்று விட்டார். ஏமாந்த நாகர்கள் அமிர்த கலசம் வைத்திருந்த தர்பைப்புல்லை தங்கள் நாக்கினால் நக்கியதால், பாம்பினங்களுக்கு நாக்குகள் பிளவுண்டன.

## வெளியிணைப்புகள்
* மஹாபாரதத்தில் வினதா

பகுப்பு:இந்து தொன்மவியல்
பகுப்பு:இந்து தொன்மவியல் மாந்தர்
காஞ்சியம் பெருந்துறை

சேரநாட்டில் பாய்ந்த பெரிய ஆறு பேரியாறு. அது கடலோடு கலக்குமிடத்தில் சேரநாட்டின் தலைநகர் வஞ்சி இருந்தது. வஞ்சி மரங்கள் மிகுதியாக இருந்த ஊர் வஞ்சி. இந்த வஞ்சிமாநகரின்  எதிர்க் கரையில் காஞ்சியம் பெருந்துறை இருந்தது. இதில் காஞ்சி மரங்கள் மிகுதியாக இருந்தன. இந்தக் காஞ்சியம் பெருந்துறையில்தான் செங்குட்டுவன் வேனில்விழாக் கொண்டாடினான்.
(பதிற்றுப்பத்து 48)

## மருத மரம்
மருத மரம் மிகுதியாக இருந்த ஊர் மருதத்துறை. மருதத்துறை என்பது மருவி மருதை என்று ஆகிப் பின்னர் மதுரை ஆயிற்று. (மரிபாடல்)

## தில்லை மரம்
தில்லை மரம் மிகுதியாக இருந்த ஊர் தில்லை. (=சிதம்பரம்)

## காஞ்சி மரம்
காஞ்சி மரம் மிகுதியாக இருந்த ஊர் காஞ்சிபுரம்.

## நெய்தல் கொடி
நெய்தல் கொடி மிகுதியாகப் படர்ந்திருந்த ஊர் நெய்தல் அம் கானல் (நெய்தலங்கானல் இளஞ்சேட் சென்னி)

பகுப்பு:பதிற்றுப்பத்து
தமிழ் ஆவண ஒலிப்பதிவுகள்

**தமிழ் ஆவண ஒலிப்பதிவுகள்** என்பது தமிழ் மொழியில் உள்ள ஆவண ஒலிப்பதிவுகள் ஆகும்.  நாட்டாரியல் பதிவுகள், வரலாற்று முக்கியத்துவம் பெற்ற பேச்சுக்கள், நேர்காணல்கள், வானொலி ஆவணப் பதிவுகள் என பலதரப்பட்ட ஆவண ஒலிப்பதிவுகள் உள்ளன.  

பகுப்பு:தமிழ் ஆவண ஒலிப்பதிவுகள்
நிகழ்காவிய அரங்கு

இருபதாம் நூற்றாண்டின் நடுப்பகுதியில் தோன்றிய அரங்கியல்  இயக்கம் இதுவாகும்.1920 களில் பெர்தோல்ட் பிரெக்ட் இதனை அறிமுகம் செய்தார்.ஆயினும் நிகழ்காவிய அரங்குக்குரிய உள்ளடக்கம் அரிஸ்ரோட்டிலிடமிருந்து பெறப்பட்டதாகக் கொள்ளப்படுகிறது.

நாடகம் உருவாக்கும் நுண்ணுணர்ச்சி மாயைகளை உடைத் தெறிந்து சுவைஞர்களிடத்து காரணங் காணும் திறன்களை வளர்த் தெடுக்கும் உபாயமாக இவ்வரங்கு கூறப்படுகிறது.அரங்கில் நிகழும் திரிபுக்காட்சிகளும் கண்மாயைத் தோற்றங்களும் உடைத்தெறியப்படுகின்றன.கண்முன்னே தோன்றுவது மேடை என்ற உணர்வு அவ்வப்போது ஊட்டப்படுகிறது. உணர்ச்சி பிரவாகத்ததையூட்டும் காட்சிகளினிடையே நாளாந்தம் கானும் மெய்மைசார் காட்சிகள் புகுத்தப்படுகின்றன." நாடகத்தின் செயல் ஓட்டத்தைத் தடுக்கும் வகையில் உணர்ச்சி சார்பற்ற ஆவணப்படங்களைக் காட்டுதல், சுலோகங்களைக் காட்டுதல், பாடல்களை உட்புகுத்துதல் என்பன நிகழ்காவிய அரங்குகளில் இணைக்கப்படுகின்றன.
## வெளியிணைப்பு
* நிகழ்காவிய அரங்கு  – University of Southern Queensland 
## மேற்கோள்கள்

பகுப்பு:நிகழ்த்து கலை
வேனில் விழா

**வேனில் விழா** என்பது சேரனின் வஞ்சி நகரை அடுத்த காஞ்சியம் பெருந்துறையில் நடந்த விழாவாகும்.

கடல் பிறக்கு ஓட்டிய செங்குட்டுவன் தன் பேரியாறு (=பெரியாறு) பாயும் பொழிலில் வேனில் விழா கொண்டாடினான். தன் அரசுச் சுற்றத்தோடு உண்டு நுகர்ந்து மகிழ்வுடன் கொண்டாடினான். அப்போது அவன் ஆயத்தார் (உறவுத்தோழர்) ஆற்றுநீரில் ஆடி மகிழ்ந்தனர். (பதிற்றுப்பத்து 48)

சோழனின் புகார் நகரில் நடந்த வேனில் விழா பற்றிச் சிலப்பதிகாரத்தில் தரப்பட்டுள்ளது.

பாண்டியனின் மதுரை நகரில் நடந்த வேனில்விழா பற்றிப் பரிபாடல் வைகை பற்றிய பாடல்களில் காணலாம்.

பகுப்பு:தமிழர் விழாக்கள்
புனித வளனார் ஆலயம், களிமார்

சுமார் 200 ஆண்டுகளுக்கு முன்பு களிமார் பகுதியில் வாழ்ந்த கத்தோலிக்க கிறிஸ்தவர்கள், தங்கள் வழிபாட்டுக்கு என குருசடி ஒன்றை, செல்வமணியின் உதவியுடன் அமைத்து வழிபாடு நடத்தி வந்துள்ளனர். அந்த குருசடியில் பல அதிசயங்கள் நிகழ்ந்ததாக கூறப்படுகிறது. 

முதலில் இந்த பகுதி ஆலஞ்சி பங்குடனும் பின் குறும்பனை பங்குடனும் கடைசியில் குளச்சல் பங்குடனும் இணைக்கப் பட்டு இருந்தது. இடைப்பட்ட காலத்தில் குருசடி ஆலயமாக மாறியது.

1952 இல் அருட் பணி செய்த அம்புரோஸ் அவர்கள், பங்கு பணியாளராக இருந்த போது, திரு தாவிது மேஸ்த்ரி அவர்களால் கிறிஸ்து அரசர் சுருபம் உருவாக்கப்பட்டு, ஆயர் ஆஞ்சி சுவாமி அவர்களால் நிறுவப்பட்டது. 1954 இல் அருட் பணி லோபஸ் அவர்கள் பங்கு பணியாளராக இருந்த போது, முதல் வெள்ளி சனி உட்பட வாரத்தில் முன்று திருபலிகள் ஆரம்பிக்க பட்டது மறை கல்வி மற்றும் கிறிஸ்தவ வாழ்வு சமுகமும் ஆரம்பிக்கப் பட்டது. அந்த நேரம் கோவில் முடுதம் திரு மரிய அருளப்பன் அவர்கள் பொருளர் பசிலி மேஸ்த்ரி அவர்கள் 1968 இல் அருட் பணி ஜோசபத் மரியா அவர்கள் பங்கு பணியாளராக இருந்த போது மறை மாவட்ட முதன்மை பணியாளர் வில்லவராயன் அவர்களால் புதிய ஆலயத்திற்கு அடிக்கல் நாட்டப்பட்டது 1970 இல் அரு்ட் பணியாளர் கில்லாரி அவர்கள் காலத்தில் பங்கு மக்கள் உதவியுடன் ஆலய கட்டுமான பணிகள் தொடர்ந்தது 1974 இல் அருட் பணியாளர் ஜேசுதாஸ் அவர்களால் தினசரி திருபலி ஆரம்பிக்கப்பட்டது 1982 இல் பங்கு பணியாளராக அருட்பணி தோபியாஸ் அடிகளார்  இருந்த போது  20 /10 / 1982 அன்று மேதகு ஆயர் ஆரோக்கிய சாமீ அவர்களால் புதிய ஆலயம் அர்ச்சிக்கப்பட்டது

1984 இல் பணியாளர் ஜேம்ஸ் அவர்கள் பணிக்காலத்தில் பங்கு அருள் பணி பேரவை ஆரம்பிக்கபட்டது ஆலயத்தில் மின் இணைப்பு பணிகள் முழுமையாக செய்யபட்டது   1985 இல் பணியாளர் செர்வாசியஸ் மற்றும் மறைந்த  அருட் சகோதரி கேன்டிடா அவர்களின் முயற்சியால் பங்கில்  புனித வார திருவழிபாடுகள் ஆரம்பிக்கப்பட்டது அருட் சகோதரி கேன்டிடா பங்கில் பக்தி முயற்சிகள் வளர அதிகம் உதவியவர்கள் பங்கு மக்கள் அனைவர்க்கும் குடும்பத்தில் ஒருவர் போன்ற்வர் 1990 முதல் 1997 வரை  அருட்பணியாளர் செல்வராஜ் அருட்பணியாளர் கஸ்பர் அருட் பணியாளர் டையனீசியஸ் ஆகியோர் பங்கு பணியாளராக இருந்துள்ளனர் அருட் பணி டையனீசியஸ் அடிகள் களிமார் தனி பங்காக உருவாக உதவியவர் 14/05/1997 அன்று மேதகு ஆயர் லீயோன் தர்மராஜ் அவர்கள் தலைமை இல் களிமார் தனி பங்காக உருவானது முதல் பங்கு பணியாளர் அருட்பணி அருள் தேவதாசன் அடிகளார் இரும்பலி புனித அந்தோணியார் ஆலயம் மற்றும் நேசவாளர் வீதி புனித செபஸ்தியர் ஆலயமும் இதன் கிளை பங்குகள் தந்தை அருள் தேவதாசன் அவர்கள் முயற்சியால் ஆலயத்திற்கு முன்புள்ள நிலம் வாங்க பட்டு கடைகள் கட்ட பட்டது ஜெனரேட்டர் வாங்கப்பட்டது பழைய கோயில் இடிக்கப்பட்டு 2 பணியாளர் கள் தங்கும் வகை இல் பங்கு பணியாளர் இல்லம் கட்டப்பட்டது அன்பியங்கள் உருவாக்கப்பட்டது பங்கு வளர மிக முக்கியக் காரணம் தந்தை அருள் தேவ தாசன் அவர்கள்

04/06/2002 இல் பங்கு தந்தையாக முன்னாள் குருகுல முதல்வர் சூசை மரியான் அடிகளார் பங்கு பணியாளர் ஆகவும் சில நாட்களுக்கு பிறகு இரட்சகர் சபையை சார்ந்த பணியாளர் சாந்தியாகு இணை பங்கு பணியாளர் ஆகவும் நியமிக்கப் பட்டனர். 2007 மே முதல் அருட்பணி செல்லையன் அவர்கள் பங்கு பணியாளராக பணி புரிகிறார்.

இப்பங்கானது கோட்டாறு மறைமாவட்டத்தில் குளச்சல் வட்டாரத்தில் மங்கல குன்று மண்டலத்தில் உள்ளது.

ஆலய பாதுகாவலர்  திருவிழா ஆண்டு தோறும் மே மாதம் முதல் தேதியை உள்ளடக்கியவாறு கொண்டாடப்படும்

பகுப்பு:கன்னியாகுமரி மாவட்டத்திலுள்ள கிறித்தவக் கோயில்கள்
அறுகை

**அறுகை** என்பவன் ஓர் அரசன். அவன் 5-ஆம் பதிற்றுப்பத்துப் பாட்டுடைத் தலைவன் கடல் பிறக்கு ஓட்டிய செங்குட்டுவனுக்குக் 'கேளிர்' என்று குறிப்பிடப்படுகிறான்.  கேண்மை எனபது நட்பைக் குறிக்கும்  நண்பரைக் 'கிளைஞர்' என்று  வள்ளுவர் குறிப்பிடுகின்றார். இந்தச் சொல்லாட்சிகள் 'கேளிர்' என்னும் சொல்லை நண்பர் என்று கொள்ள இடம் தருகின்றன. அந்த அறுகை பிறரது கோட்டையைக் கைப்பற்றும் உழிஞைப்போரில் ஈடுபட்டு மோகூர் மன்னனை வென்றான். மோகூர் மன்னனின் பெயர் 'பழையன்'  அறுகை வெற்றி பெற்றாலும், எப்படியோ பிடிபட்டுப் பழையனால் ஒளித்து வைக்கப்பட்டான். நண்பன் ஒளித்து வைக்கப்பட்டது கண்டு பொறாத செங்குட்டுவன் மோகூரைத் தாக்கி, மோகூர் மன்னனின் காவல்மரம் வேம்பை வெட்டித் தன் நாட்டுக்குக் கொண்டுவந்து முரசு செய்துகொண்டான். வெட்டிய வேப்பந் துண்டத்தை வரிசையாக யானைகளைக் கட்டி யானைஒழுகையால் இழுத்துவந்தான். போரில் இறந்த வீரர்களின் மனைவியர் தாம் களைந்தெறிந்த தலை முடிகளைக் கொண்டு கயிறு திரித்து அக் கயிற்றால் மரத்தைக் கட்டி இழுத்துவந்தான்.
## அடிக்குறிப்பு

பகுப்பு:சங்ககால அரசர்கள்
நெய்வேலி சட்டமன்றத் தொகுதி

**நெய்வேலி சட்டமன்றத் தொகுதி** (Neyveli Assembly constituency), கடலூர் மாவட்டத்தின், புதிதாக உருவாக்கப்பட்ட, ஒரு சட்டமன்றத் தொகுதியாகும். இதுமங்களூர் (சட்டமன்றத் தொகுதி)ஆக இருந்தது.2011-ஆம் ஆண்டில் தொகுதி மறு சீரமைப்பின் போது, நெல்லிக்குப்பம் தொகுதி நீக்கப்பட்டு, பண்ருட்டி ஊராட்சி ஒன்றியம் மற்றும் குறிஞ்சிப்பாடி ஊராட்சி ஒன்றியங்களிலிருந்து 38 கிராம ஊராட்சிகளையும் மற்றும் நெய்வேலி நகரியமும் சேர்த்து நெய்வேலி தொகுதி உருவாக்கப்பட்டது.

இது இந்தியாவில் தமிழ்நாடு மாநிலத்தின், 234 சட்டமன்றத் தொகுதிகளில் ஒன்று.

இத்தொகுதியில் அமைந்துள்ள என்.எல்.சி., நிறுவனத்தில் 4,000 பொறியாளர்கள் மற்றும் அதிகாரிகள் உட்பட 12 ஆயிரம் நிரந்தர பணியாளர்கள், இன்கோசர்வ் சொசைட்டி மற்றும் ஒப்பந்த தொழிலாளர்கள் 10 ஆயிரம் பேர் என 22 ஆயிரம் பேர் பணி புரிகின்றனர்.

2021 தமிழ்நாடு சட்டமன்றத் தேர்தலில் இத்தொகுதியில் தற்போது திமுக சார்பில் சபா ராஜேந்திரன், அதிமுக கூட்டணியில் பாட்டாளி மக்கள் கட்சி சார்பில் ஜெகன், அ.ம.மு.க சார்பில் பக்தரட்சகன், நாம் தமிழர் கட்சி சார்பில் ரமேஷ், மக்கள் நீதி மய்யம் கூட்டணியில் உள்ள ஐ.ஜே.கே கட்சியில் இளங்கோவன் உட்பட 12 வேட்பாளர்கள் களத்தில் உள்ளனர்.

## தொகுதியில் அடங்கியுள்ள பகுதிகள்
பண்ருட்டி வட்டம் (பகுதி) பணிக்கன்குப்பம், மாளிகம்பட்டு, சிறுவத்தூர், எலந்தம்பட்டு, திருவாமூர், விசூர், கருக்கை, செம்மேடு, மேலிருப்பு, கீழிருப்பு, தாழம்பட்டு, காடாம்புலியூர், மேல்மாம்பட்டு, புறங்கனி, கீழ்மாம்பட்டு, அழகப்பசமுத்திரம், சிலம்பிநாதன்பேட்டை, புலியூர் (மேற்கு), கோரணப்பட்டு, மதனகோபாலபுரம், வேகாக்கொல்லை, மருங்கூர், வல்லம், நடுக்குப்பம், பேர்பெரியான்குப்பம், கீழ்காங்கேயன்குப்பம், மேல்காங்கேயன்குப்பம், வீரசிங்கன்குப்பம், காட்டுக்கூடலூர், சொரத்தூர், வெங்கடாம்பேட்டை, வானதிராயபுரம் மற்றும் தென்குத்து கிராமங்கள், கீழூர், நெய்வேலி (டவுன்ஷிப்).

## சட்டமன்ற உறுப்பினர்கள்

## 2016 சட்டமன்றத் தேர்தல்
### வாக்காளர் எண்ணிக்கை
2016 அன்று *முதன்மை வாக்காளர் அலுவலர் அலுவலகம், தமிழ்நாடு* வெளியிட்ட பட்டியலின்படி,

### வேட்புமனுக்கள், இறுதி வேட்பாளர் பட்டியல் குறித்த விவரங்கள்

### வாக்குப்பதிவு

## தேர்தல் முடிவுகள்

### 2021

### 2016

### 2011

## மேற்கோள்கள்

பகுப்பு:கடலூர் மாவட்டத்திலுள்ள சட்டமன்றத் தொகுதிகள்
திரு. வி. க. நகர் சட்டமன்றத் தொகுதி

**திரு. வி. க. நகர் சட்டமன்றத் தொகுதி** (*Thiru. Vi. Ka. Nagar Assembly constituency*) என்பது தமிழ்நாட்டின் 234 சட்டமன்றத் தொகுதிகளில் ஒன்றாகும். இதன் தொகுதி எண் 15. 
 
திரு. வி. க. நகர் சென்னை மாவட்டத்தின் ஒரு சட்டமன்றத் தொகுதியாகும். எழும்பூர், பெரம்பூர் ஆகிய தொகுதிகளில் இருந்த சில வார்டுகளும், நீக்கப்பட்ட புரசைவாக்கம் தொகுதியில் இருந்த சில வார்டுகளையும் உள்ளடக்கி, புதிதாக இத்தொகுதி தொகுதி உருவாக்கப்பட்டது.

## தொகுதியில் அடங்கியுள்ள பகுதிகள்
சென்னை மாநகராட்சியின் வார்டு 37 முதல் 41 வரை, 59, 60 மற்றும் 97, 98 மற்றும் 99 ஆகிய ப‌குதிகளை உள்ளடக்கியது..

## வெற்றி பெற்றவர்கள்

## தேர்தல் முடிவுகள்

### 2021

### 2016

### 2011

## மேற்கோள்கள்

பகுப்பு:சென்னை மாவட்டத்திலுள்ள சட்டமன்றத் தொகுதிகள்
மோகூர்

**மோகூர்** சங்ககாலத்து ஊர். இது இக்காலத்தில் திருமோகூர் என்னும் பெயரினைப் பெற்றுள்ளது. சங்ககாலக்  கடல்பிறக்கோட்டிய செங்குட்டுவன் காலத்தில் இந்த மோகூரின் அரசன் பழையன். செங்குட்டுவனின் நண்பன் அறுகையைச் சிறை பிடித்தவன். பழையனின் தம்பி இளம் பழையன் மாறன்.
*மோகூரில் வேந்தரும் வேளிரும் கூடிப் போரிட்டனர். செங்குட்டுவன் அவர்களை வென்றதோடு அவ்வூர் காவல்மரம் வேம்பையும் வெட்டி வீழ்த்தினான்.
*தோற்று மாண்ட மோகூர்ப் படையினரின் மகளிர் களைந்த கூந்தலைக் கயிறாக்கி, வெட்டிய வேப்பந்துண்டத்தைத் தன் நாட்டுக்குக் கொண்டுவந்து செங்குட்டுவன் தனக்கு முரசு செய்துகொண்டான்.
*மோகூர் அரசன் பழையன்.
*மோகூர் அரசன் பழையன் அவைக்களத்தில் நான்கு மொழிகள் பேசவல்ல நான்மொழிக் கோசர் இருந்தனர். அதுபோலத் தலையாலங்கானத்துச் செருவென்ற நெடுஞ்செழியன் அவைக்களத்திலும் நாற்பெருங் குழு இருந்தது.

*தேரில் வந்து, மோகூர் பொதுமன்றத்தில் இருந்த பழமையான ஆலமரத்தடியில் இருந்துகொண்டு முரசு அறைந்து போரிட்ட கோசருக்கு மோகூர் அரசன் பணியாததால் கோசருக்குத் துணையாக மோரியர் படை வந்தது.

## அடிக்குறிப்பு

பகுப்பு:சங்ககால அகநாடுகள்
பகுப்பு:சங்க கால ஊர்கள்
பகுப்பு:சேரர் போர்கள்
கொளத்தூர் சட்டமன்றத் தொகுதி

**கொளத்தூர் சட்டமன்றத் தொகுதி** (Kolathur Assembly constituency) என்பது தமிழ்நாட்டின் 234 சட்டமன்றத் தொகுதிகளில் ஒன்றாகும். இதன் தொகுதி எண் 13.

தொகுதி மறுசீரமைப்பில் கொளத்தூர் தொகுதி புதிதாக உருவாக்கப்பட்டது. வில்லிவாக்க‌ம் தொகுதியில் இருந்த‌ சில‌ ப‌குதிக‌ளும், நீக்க‌ப்ப‌ட்ட‌ புர‌சைவாக்க‌ம் தொகுதியில் இருந்த‌ சில‌ ப‌குதிக‌ளையும் உள்ள‌ட‌க்கி கொளத்தூர் தொகுதி உருவான‌து.

## தொகுதியில் அடங்கும் பகுதிக‌ள்
சென்னை மாநகராட்சியின் சரகம் 50 முதல் 54 வரை மற்றும் 62 ஆகிய பகுதிகளை உள்ளடக்கியது..

## வெற்றி பெற்றவர்கள்

## தேர்தல் முடிவுகள்
### 2021

### 2016

### 2011

## மேற்கோள்கள்

## வெளியிணைப்புகள்
* ''Civic issues shape battle for Kolathur'', தி இந்து (ஆங்கிலம்)

பகுப்பு:சென்னை மாவட்டத்திலுள்ள சட்டமன்றத் தொகுதிகள்
விருகம்பாக்கம் சட்டமன்றத் தொகுதி

**விருகம்பாக்கம் சட்டமன்றத் தொகுதி** (*Virugampakkam Assembly constituency*), தமிழ்நாட்டிலுள்ள 234 சட்டமன்றத் தொகுதிகளில் ஒன்று. இதன் தொகுதி எண் 22.

விருகம்பாக்கம் சென்னை மாவட்டத்தின் ஒரு சட்டமன்றத் தொகுதியாகும்.

முன்பு வில்லிவாக்கம் தொகுதியில் இருந்த 65 மற்றும் 128 ஆகிய வார்டு எண்கள் கொண்ட பகுதிகள், ஆலந்தூர் தொகுதியில் தொகுதியில் இருந்த 129, 130, 131 ஆகிய வார்டு எண்கள் கொண்ட பகுதிகள் ஒன்றிணைக்கப்பட்டு விருகம்பாக்கம் தொகுதி உருவானது.

## தொகுதியில் அடங்கியுள்ள பகுதிக‌ள்
சென்னை மாநகராட்சியின் வார்டு 65 மற்றும் 128 முதல் 131 வரையுள்ள ப‌குதிகளை உள்ளடக்கியது.

## வெற்றி பெற்றவர்கள்

## தேர்தல் முடிவுகள்

### 2021

### 2016

### 2011

## மேற்கோள்கள்

பகுப்பு:சென்னை மாவட்டத்திலுள்ள சட்டமன்றத் தொகுதிகள்
கீழ்வைத்தியனான்குப்பம் சட்டமன்றத் தொகுதி

**கீழ்வைத்தியனான்குப்பம் **, வேலூர் மாவட்டத்தின் புதிதாக உருவாக்கப்பட்ட ஒரு சட்டமன்றத் தொகுதியாகும். இதன் தொகுதி எண் 45. இது  2011 முதல் பட்டியல் சாதியினருக்கு ஒதுக்கப்பட்ட  தனி தொகுதியாகும். கீழ்வைத்தியனான்குப்பம் வேலூர் மக்களவைத் தொகுதிக்கு உட்பட்டதாகும். 

இது, தமிழ்நாடு மாநிலத்தின் 234 சட்டமன்றத் தொகுதிகளில் ஒன்று.

## தொகுதியில் அடங்கியுள்ள பகுதிக‌ள்
*குடியாத்தம் வட்டம் (பகுதி) தணகொண்டப்பள்ளி, விலுதோனபாளையம், தட்சிணபதபாளையம், ரெங்கசமுத்திரம், பரதராமி, புட்டவாரிபள்ளி, செங்குன்றம், கோடிகுப்பம், தட்டப்பாறை, சின்னாளபள்ளி, முக்குன்றம், பாக்கம், ராமாலை, தத்திமாணபள்ளி, கல்லபாடி, கொண்டசமுத்திரம், பிச்சனூர், ராஜகுப்பம், நெல்லூர்பேட்டை, செருவங்கி, தாழையாத்தம், செதுக்கரை, மேலாலத்தூர், மேல்முட்டுக்கூர், செட்டிக்குப்பம், போஜனபுரம், செம்பேடு, சிங்கல்படி, கூடநகரம், அனங்காநல்லூர், கொத்தகுப்பம், பட்டு, ஒலகாசி மற்றும் சித்தாத்தூர் கிராமங்கள்.
*காட்பாடி வட்டம் (பகுதி), தொண்டாந்துளசி, செஞ்சி, பனமடங்கி, மாளியப்பட்டு, மேல்மாங்குப்பம், மேல்மாயில், கீழ்முட்டுக்கூர், காளாம்பட்டு, அரும்பாக்கம், லத்தேரி, விளுந்தக்கல், ஜாபராபேட்டை, வஞ்சூர், ஒழையாத்தூர், அனங்குடி, பொம்மிநாயக்கன்பாளையம், அங்காரன்குப்பம், அலங்கனேரி, முருக்கம்பட்டு, காங்குப்பம், தேவரிஷிகுப்பம், நாகல், கீழ் ஆலத்தூர், சேத்துவண்டை, அம்மணாங்குப்பம், வேப்பூர், நெட்டேரி, பசுமாத்தூர், சென்னாங்குப்பம், மாச்சனூர், பழையகிருஷ்ணாபுரம், காவனூர், கீழ்வைத்தியணான்குப்பம், வேப்பங்கணேரி, துத்திதாங்கல், மேல்விலாச்சூர், பில்லாந்திபட்டு, மேலூர், கீழுர், முதினாம்பட்டு, கீழ்விலாச்சூர், வடுகன் தாங்கல், விக்ரமாச்சி, வேலம்பட்டு, வாழ்வான்குன்றும், வடவிரிஞ்சிபுரம், கொத்தமங்கலம், சோழமூர் மற்றும் திருமணி கிராமங்கள்.

## வெற்றி பெற்றவர்கள்

### 2021

### 2016

### 2011

## மேற்கோள்கள்

பகுப்பு:வேலூர் மாவட்டத்திலுள்ள சட்டமன்றத் தொகுதிகள்
பழையன் (பாண்டிய சிற்றரசன்)

**பழையன்** என்பவன் மோகூர் மன்னன் என்றும், வேம்பு இவனது காவல்மரம் என்றும் கூறப்படுவதால் இவன் பாண்டியர் குடிச் சிற்றரசன் எனலாம். செங்குட்டுவன் இவனது காவல்மரத்தை வெட்டி இவனை ஒடுக்கினான்.
நுண் கொடி உழிஞை வெல் போர் அறுகை  	10
சேணன்ஆயினும், 'கேள்' என மொழிந்து,
புலம் பெயர்ந்து ஒளித்த களையாப் பூசற்கு,
அரண்கள் தாவுறீஇ, அணங்கு நிகழ்ந்தன்ன
மோகூர் மன்னன் முரசம் கொண்டு,
நெடுமொழி பணித்து, அவன் வேம்பு முதல் தடிந்து,	15
முரசு செய முரச்சி, களிறு பல பூட்டி,
ஒழுகை உய்த்தோய்! (பதிற்றுப்பத்து 44)

இரு பெரு வேந்தரும் விச்சியும் வீழ, 
அரு மிளைக் கல்லகத்து ஐந்து எயில் எறிந்து,
பொத்தி ஆண்ட பெருஞ் சோழனையும்,
வித்தை ஆண்ட இளம் பழையன் மாறனையும்,
வைத்த வஞ்சினம் வாய்ப்ப வென் (பதிற்றுப்பத்து, பதிகம் 5)
.  இவனது தம்பி இளம் பழையன் மாறன். இவர்களின் தலைநகர் மோகூர்.
* பழையன், சோழநாட்டுச் சிற்றரசன் வேறு.
* கிள்ளிவளவனை வென்ற பழையன் மாறன் பாண்டிய மன்னன். இவன் வேறு.
## அடிக்குறிப்பு

பகுப்பு:சங்ககால அரசர்கள்
பகுப்பு:சேரர் போர்கள்
ஆம்பூர் சட்டமன்றத் தொகுதி

**ஆம்பூர் சட்டமன்றத் தொகுதி** (Ambur Assembly constituency) என்பது தமிழ்நாட்டின் 234 சட்டமன்றத் தொகுதிகளுள், திருப்பத்தூர் மாவட்டத்தின் ஒரு சட்டமன்றத் தொகுதியாகும். 2021-இல் இத்தொகுதியில் 2.37 இலட்சம் வாக்காளர்கள் உள்ளனர். இத்தொகுதியில் இசுலாமியர், பறையர், முதலியார், வன்னியர், யாதவர், நாயுடு, ரெட்டியார், நாடார் சமூகத்தினர் அதிகம் உள்ளனர்.

## தொகுதியில் அடங்கியுள்ள பகுதிகள்
*திருப்பத்தூர் வட்டம் (பகுதி): அக்ரஹாரம், தோளப்பள்ளி, குருவராஜபாளையம், அகரம், அர்ஜாதி, பலபாடி, நெடும்பாளையம், அரிமலை, ராமநயனிகுப்பம், குப்பம்பட்டு, வேப்பங்குப்பம், குப்பம்பாளையம், பாக்கம்பாளையம், பாக்கம், சின்னபள்ளிகுப்பம், மேல்பள்ளிபட்டு, ஆசனாம்பட்டு, தென்புதுப்பட்டு மற்றும் கல்லாபாறை கிராமங்கள்.
*வாணியம்பாடி வட்டம் (பகுதி) வடபுதுப்பட்டு, கீழ்முருங்கை, வெங்கிளி, குளித்திகை, தோடாளம், மாதனூர், கூத்தம்பாக்கம், அகரம்சேரி, கொல்லமங்கலம், பள்ளிக்குப்பம், பாலூர், திருமலைக்குப்பம், மிட்டாளம், வெங்கடசமுத்திரம், காரபட்டு, கதவாளம், பரசானபள்ளி, கரும்பூர், நாயக்கனேரி, பெரியாங்குப்பம், சோலூர், கம்மகிருஷ்ணப்பள்ளி, குமாரமங்கலம், மலையாம்பட்டு, தென்னம்பட்டு, மணியாரகுப்பம், வீராங்குப்பம், ஆலாங்குப்பம், கன்னடிகுப்பம், கம்மியம்பட்டு, நாச்சாரகுப்பம், விண்ணமங்கலம், மின்னூர், வடகரை, மேல்சாணான்குப்பம், சின்னபள்ளிகுப்பம், ஈச்சம்பட்டு, இளையநகரம், வெளளத்திகாமணிபெண்டா, சிந்தகம்பெண்டா, மதனஞ்சேரி, கொள்ளகுப்பம், வடச்சேரி, பாபனபள்ளி, செங்கிலிகுப்பம், வெள்ளக்கல் மற்றும் கிரிசமுத்திரம் கிராமங்கள், ஆம்பூர் (நகராட்சி).

## வெற்றி பெற்றவர்கள்
### சென்னை மாநிலம்

### தமிழ்நாடு

## தேர்தல் முடிவுகள்
### 2021

### 2019 இடைத்தேர்தல்

### 2016

### 2011

### 1971

### 1967

### 1962

### 1957

## மேற்கோள்கள்

பகுப்பு:திருப்பத்தூர் மாவட்டத்திலுள்ள சட்டமன்றத் தொகுதிகள்
ஜோலார்பேட்டை சட்டமன்றத் தொகுதி

**ஜோலார்பேட்டை சட்டமன்றத் தொகுதி** (Jolarpet Assembly constituency), என்பது தமிழ்நாட்டின், திருப்பத்தூர் மாவட்டத்தின் ஒரு சட்டமன்றத் தொகுதியாகும். தொகுதி சீரமைப்பின் போது நாட்டறம்பள்ளி சட்டமன்ற தொகுதி நீக்கப்பட்டு 2011-ம் ஆண்டு முதல் ஜோலார்பேட்டை சட்டமன்றத் தொகுதி புதிதாக உருவாக்கப்பட்டது.

இது இந்தியாவில் தமிழ்நாடு மாநிலத்தின் 234 சட்டமன்றத் தொகுதிகளில் ஒன்று.

இந்த தொகுதியில் வன்னியர்கள் 70 சதவீதமும் இதர சமுதாயங்கள் 30 சதவீதமும் வசிக்கின்றார்கள்

ஜோலார்பேட்டை சட்டமன்ற தொகுதியில் நாட்டறம்பள்ளி பேரூராட்சி மற்றும் நாட்டறம்பள்ளி ஊராட்சி ஒன்றியத்தின் 19 ஊராட்சிகளும், ஜோலார்பேட்டை நகராட்சி மற்றும் ஜோலார்பேட்டை ஊராட்சி ஒன்றியத்தின் 38 ஊராட்சிகளும் அடங்கியுள்ளன.

## தொகுதியில் அடங்கியுள்ள பகுதிகள்
* வாணியம்பாடி வட்டம் (பகுதி) 
கலந்திரா, சின்னவேப்பம்பட்டு, பெத்தகல்லுபள்ளி மற்றும் கேத்தாண்டபட்டி கிராமங்கள்.

* திருப்பத்தூர் வட்டம் (பகுதி) 
கொத்தூர் (ஆர்.எப்), கொத்தூர், சொரைகாயல்நத்தம், நயணசெருவு, தோப்புலகுண்டா, கத்தாரி, ஆத்தூர்குப்பம், குடியன்குப்பம், சின்னமோட்டூர், மண்டலவாடி, ஜோலார்பேட்டை (ஆர்.எப்), மங்கலம் (ஆர்.எப்), மங்கலம் விரிவாக்கம், ஏலகிரி மலை, நாகலத்து (ஆர்.எப்), நாகலத்து (விரிவாக்கம் ஆர்.எப்), பொன்னேரி, ஏலகிரி கிராமம், காட்டேரி, திரியாலம், வேடட்ப்பட்டு, பந்தாரப்பள்ளி, பச்சூர், பையனப்பள்ளி, வெலகல்நத்தம், நந்திபெண்டா (ஆர்.எப்), மண்டலநாயனகுண்டா, கொல்லங்குடை, பனியாண்டபள்ளி, மல்லபள்ளி, அக்ரஹாரம், அம்மனங்கோயில், மூக்கனூர், அச்சமங்கலம், தாமலேரி முத்தூர், பால்னாங்குப்பம், பாச்சல், கதிரிமங்கலம், பெரியகரம், புத்தகரம், சந்திரபுரம், விருபாட்சிபுரம், தோக்கியம், கந்திலி மற்றும் சின்னகந்திலி கிராமங்கள்.

நாட்டறம்பள்ளி (பேரூராட்சி) மற்றும் 
ஜோலார்பேட்டை (பேரூராட்சி)..

## வெற்றி பெற்றவர்கள்
{| class="wikitable"

## தேர்தல் முடிவுகள்

### 2021

### 2016

பலுச்சிசுத்தானம்

### 2011

## மேற்கோள்கள்

பகுப்பு:திருப்பத்தூர் மாவட்டத்திலுள்ள சட்டமன்றத் தொகுதிகள்
கீழ்பெண்ணாத்தூர் சட்டமன்றத் தொகுதி

**கீழ்பெண்ணாத்தூர் சட்டமன்றத் தொகுதி**, திருவண்ணாமலை மாவட்டத்தில், புதிதாக உருவாக்கப்பட்ட ஒரு சட்டமன்றத் தொகுதியாகும். 2008-ஆம் ஆண்டு தொகுதி மறுசீரமைப்பிற்குப் பின் தமிழ்நாடு சட்டமன்றத்தின் ஒரு தொகுதியாக்கப்பட்டது.

இது, இந்தியாவில் தமிழ்நாடு மாநிலத்தின், 234 சட்டமன்றத் தொகுதிகளில் ஒன்று. 

இத்தொகுதியானது கீழ்பெண்ணாத்தூர் வட்டத்தில் உள்ள கீழ்பெண்ணாத்தூர் ஊராட்சி ஒன்றியத்தின் 45 கிராம ஊராட்சிகளும், திருவண்ணாமலை வட்டத்தில் உள்ள துரிஞ்சாபுரம் ஊராட்சி ஒன்றியத்தின் 47 கிராம ஊராட்சிகளையும் மற்றும் திருவண்ணாமலை ஊராட்சி ஒன்றியத்தின் 20 கிராம ஊராட்சிகளையும் கொண்டது.

## தொகுதியில் அடங்கியுள்ள பகுதிகள்
* திருவண்ணாமலை வட்டம் (பகுதி) கீழாத்தூர், மேப்பத்துறை, சிறுகிளாம்பாடி, முத்தரசம்பூண்டி, நார்த்தாம்பூண்டி, நெல்லிமேடு, வடபுழுதியூர், அகரம்சிப்பந்தி, நாயுடுமங்கலம், பொற்குணம், சாலையனூர், மல்லப்பன்நாயக்கன்பாளையம், கார்க்கோணம், கோவூர், கமலப்புத்தூர், ஆர்ப்பாக்க, பூதமங்கலம், வைரபெரியன்குப்பம், வேடந்தவாடி, மங்கலம், பாலானந்தல், வெளுங்கானந்தல, சொரகொளத்தூர், வடகருங்காலிப்பாடி, மருத்ஹ§வாம்பாடி, சி.அண்டப்பட்டு, தேவனம்பட்டு, பெரியகிளாம்பாடி, உதிரம்பூண்டி, காட்டுப்புத்தூர், கொளக்கரவாடி கருந்துவம்பாடி, மல்லவாடி, சொரந்தை, கூத்தலவாடி, வடகரிம்பலூர், மேதலம்பாடி, தூக்காம்பாடி, இராந்தம், கனலாப்பாடி, கோதண்டவாடி எரும்பூண்டி, செவரப்பூண்டி, கீகளூர், கட்தாழம்பட்டு, மேக்களூர், வழுதலங்குளம், கனபாபுரம் கழிக்குளம், ஊதம்பூண்டி, நம்மியந்தல், களஸ்தம்பாடி, துரிஞ்சாபுரம், ஊசாம்பாடி, சீலப்பந்தல், பிச்சாநந்தல், இனாம்காரியந்தால், முனியந்தல், வெளுக்கனந்தல், சடையனோடை சானானந்தல், தெள்ளானந்தல், வள்ளிவாகை, வட்ராப்புத்தூர், ஜங்குணம், கர்ணம்பூண்டி, நாரியமங்கலம், கல்பூண்டி, சிறுநாத்தூர், சோமாசிப்பாடி, சோ.நமியந்தல், கன்னியந்தல், குமரக்குடி, ஆராஞ்சி, களித்தேரி, சிறுகொத்தான், கடம்பை, குன்னங்குப்பம், ராயம்பேட்டை, ஆண்டாளூர், மானாவாரம், கரிக்கிலாம்பாடி, கனியாம்பூண்டி, வேடநத்தம், கொளத்தூர், காட்டுமலையனூர், காட்டுவேளானந்தல், சு.பொலக்கொணம், கலிங்கலேரி, சொர்ப்பனந்தல், கீரனூர், அரும்பாக்கம், வேளானந்தல், நெய்குப்பம், கோணலூர், நாடழகானந்தல், சானிப்பூண்டி, ஏர்ப்பாக்கம், ஜமீன்கூடலூர், நெய்வானத்தம், ஆவூர், வயலூர், ராஜந்தாங்கல், இலுப்பந்தாங்கல், நா.கெங்கப்பட்டு, செய்யலேரி, செல்லம்குப்பம், தண்டரை, இசுக்கழிக்காட்டேரி, கீழ்கரிப்பூர், கல்லணை, வெண்ணியந்தல், ஓலைப்பாடி, அணுக்குமலை, பொன்னமேடு, கல்லாயி, சொரத்தூர், வைப்பூர், அகரம், பன்னியூர், அண்டம்பள்ளம், க.நல்லூர், திருவரங்கம்வாளவெட்டி, திருக்காளூர்வாளவெட்டி, வெறையூர், நாயர்பட்டு, திருவாணைமுகம், ஆங்குணம், அன்னந்தல், சு.வாளவெட்டி, கல்லேரி, அருதிராப்பட்டு, பெருமணம், தேவனூர், பனையூர், பொரிக்கல், காடகமான், மதுராம்பட்டு, விருதுவிளங்கினான், கிளியாப்பட்டு, குன்னமுறிஞ்சி, வட ஆண்டாப்பட்டு, வெங்காயவேலூர் மற்றும் நாரையூர் கிராமங்கள்.
கீழ்பெண்ணாத்தூர் (பேரூராட்சி) மற்றும் வேட்டவலம் (பேரூராட்சி)

## வெற்றி பெற்றவர்கள்

## வாக்காளர் எண்ணிக்கை
2021-ஆம் ஆண்டில் இத்தொகுதியில் மொத்த வாக்காளர்கள் 1,23,722 ஆவர். இத்தொதியில் வன்னியர், பட்டியல் மக்கள், உடையார், ரெட்டியார், நாயுடு மக்கள் அதிகம் உள்ளனர்.

## தேர்தல் முடிவுகள்

### 2021

### 2016

### 2011

## மேற்கோள்கள்

பகுப்பு:திருவண்ணாமலை மாவட்டத்திலுள்ள சட்டமன்றத் தொகுதிகள்
காப்புமாலை

**காப்புமாலை** என்பது தமிழில் சிற்றிலக்கியங்கள் என்றும், வடமொழியில் பிரபந்தங்கள் என்றும் வழங்கும் பாட்டியல் வகைகளுள் ஒன்றாகும். இறைவன் காக்கவேண்டி மூன்று, ஐந்து அல்லது ஏழு பாடல்களால் பாடுவதே காப்புமாலை எனப்படுகின்றது. 

## காப்புமாலை இலக்கியங்கள் சில
திருவேங்கடவன் காப்புமாலை

## குறிப்புகள்

## உசாத்துணைகள்
* நவநீத நடனார், எஸ். கலியாண சுந்தரையரும் எஸ், ஜி. கணபதி ஐயரும் (பதிப்பாசிரியர்கள்), கலித்துறைப் பாட்டியல் என்னும் நவநீதப் பாட்டியல்
* கோபாலையர், தி. வே. (பதிப்பாசிரியர்), வைத்தியநாத தேசிகர் இயற்றிய இலக்கண விளக்கம் பொருளதிகாரம் - பாட்டியல், திருவையாறு.
* சுந்தரமூர்த்தி, கு. (பதிப்பாசிரியர்), முத்துவீரியம் 

## இவற்றையும் பார்க்கவும்
* பாட்டியல்

பகுப்பு:சிற்றிலக்கிய வகைகள்
இளம் பழையன் மாறன்

**இளம் பழையன் மாறன்** என்பவன் வித்தை என்னும் ஊரிலிருந்துகொண்டு அரசாண்ட மன்னன். 9-ஆம் பதிற்றுப்பத்துத் தலைவன் இளஞ்சேரல் இரும்பொறைஇவனை வென்றான். 

இவன் பாண்டியக் குடிச் சிற்றரசனான பழையனின் தம்பி ஆவான். இளஞ்சேரல் இரும்பொறையால் வெல்லப்பட்ட சோழ அரசனும், பொத்தியார் என்னும் புலவனின் நண்பனும் ஆனவன் கோப்பெருஞ்சோழன். பாரி மகளிரைத் திருமணம் செய்கொள்ள மறுத்த விச்சிக்கோ. இந்த இருவரும் மாறன் காலத்தவர்கள். 

அண்ணன் பழையன் மோகூர் மன்னன். தம்பி இளம்பழையன் மாறன் வித்தை என்னும் ஊரில் இருந்துகொண்டு ஆண்ட மன்னன். இருவரும் சிற்றரசர்கள்.

## அடிக்குறிப்பு

பகுப்பு:சங்ககால அரசர்கள்
பகுப்பு:சேரர் போர்கள்
மெலட்டோனின்

**மெலடோனின்** (*Melatonin*) தாவர விலங்கினங்களில் காணப்படும் ஒரு வேதிப்பொருளாகும்.  மனித உடலில் பீனியல் சுரப்பியால் சுரக்கப்படும் இது ஒரு இயக்குநீராகவும், மிகச் சிறந்த உயிர்வளியேற்ற எதிர்ப்பியாகவும் செயல்படுகிறது.
## வளரூக்கி
மெலடோனின் மனிதர்களில் உறக்க-விழிப்பு சுழற்சியைக் (sleep wake cycle) கட்டுப்படுத்துகிறது.
## உயிர் வளியேற்ற எதிர்ப்பொருள்
மெலடோனின் என்பது உயிரணு சவ்வுகள் மற்றும் இரத்த-மூளை தடையை சுலபமாக கடந்து செல்லக்கூடிய சக்திவாய்ந்த உயிர் வளியேற்ற எதிர்ப்பொருள். மற்ற உயிர் வளியேற்ற எதிர்ப்பொருள்களைப் போன்று அல்லாமல் மெலடோனின் மீள நிகழும் குறைப்பு மற்றும் உயிர் வளியேற்றத்திற்கு உள்ளாகும் மூலக்கூறின் செயல்திறனாக உள்ள ஒடுக்க-ஏற்ற சுழற்சிக்கு (redox cycle) உட்படுவதில்லை. ஒடுக்க-ஏற்ற சுழற்சியானது உயிர் வளியேற்ற ஏற்புகளாக செயல்படும் பிற உயிர் வளியேற்ற எதிர்ப்பொருள்களை (விட்டமின் சி போன்றவை) அனுமதிக்கலாம் என்பதோடு தனி உறுப்பு உருவாக்கத்தையும் மேம்படுத்துகிறது. மெலடோனின் ஒருமுறை உயிர் வளியேற்றம் செய்யப்பட்டுவிட்டால் அதனுடைய முந்தைய நிலைக்கு அதைக் குறைக்க முடியாது, ஏனெனில் இது தனி உறுப்புகளுடன் வினைபுரிவதில் சில நிலையான முடிவுப்-பொருட்களை உருவாக்குகிறது. எனவே, இது இறுதிநிலை (அல்லது தற்கொலை) உயிர் வளியேற்ற எதிர்ப்பொருள் என்று குறிப்பிடப்படுகிறது.

பகுப்பு:இயக்குநீர்
பகுப்பு:ஈதர்கள்
பகுப்பு:அசிட்டமைடுகள்
இதயத் தாமரை

**இதய தாமரை** 1990இல் வெளிவந்த தமிழ்த் திரைப்படமாகும். கே. இராஜேஸ்வர் இயக்கத்தில் வெளிவந்த இத்திரைப்படத்தில் கார்த்திக், ரேவதி, நிழல்கள் ரவி ஆகியோர் நடித்திருந்தனர்.

## நடிகர்கள்
* கார்த்திக் விஜய் 
* ரேவதி - மஞ்சு 
* நிழல்கள் ரவி - இரஞ்சித் 
* ஜனகராஜ் - மனநிலை பாதித்தவர்
* சின்னி ஜெயந்த் - விஜயின் நண்பர்
* சார்லி- மது அருந்துபவர்
* வெண்ணிற ஆடை மூர்த்தி - மந்த்ர மூர்த்தி
* பிரதீப் சக்தி

## பாடல்கள்
இப்படத்திற்கு சங்கர் கணேஷ் இரட்டையர்கள் இசை அமைத்தனர். அனைத்துப் பாடல்களையும் வைரமுத்து இயற்றியிருந்தார்.

## மேற்கோள்கள்

பகுப்பு:1990 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:ரேவதி நடித்த தமிழ்த் திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:சார்லி நடித்த திரைப்படங்கள்
எதிர்கால இணையம்

**எதிர்கால இணையம்** (Future internet) என்பது இணையத்தை வளர்க்க உலகம் முழுவதும் நடக்கும் எதிர்கால திட்டங்கள், ஆய்வுகளை விவரிப்பது ஆகும்.

ஆரம்பத்தில் இருந்தே இணையத்தை புதிதாக்க முயற்சிப்பது ஒரு முக்கியச் செயலாக இருந்து வந்தது. பொது மக்கள் அதிக செயல் திறன் கொண்டதாகவும், இன்னும் பாதுகாப்பாகவும், எளிமையாகவும், பல புதிய பரிணாமங்கள் கொண்டதாகவும், தொழில், சமூகம், பொருளாதாரம் சார்ந்ததாகவும், எல்லாவற்றிற்கும் ஏற்புடையதாகவும் இருக்க அனைவரும் எதிர்பார்ப்பதினால் தொடர்ந்து அதன் எதிர்கால வளர்ச்சியை நோக்கி ஆய்வுகள் நடந்த வண்ணம் உள்ளது.

## அமுலாக்கிய திட்டங்களும் செயல்களும்

* ஐரோப்பிய எதிர்கால இணைய வலைவாசல் 
* FIA - எதிர்கால இணைய மன்றம்  
* EU ICT FP7 எதிர்கால இணைய திட்டப்பணிகள் 
* எதிர்கால இணைய ஆய்வு மற்றும் சோதனை
* எதிர்கால இணைய பிணைய கட்டமைப்பு 
* பிணைய புதுமைகளின் உலகளாவிய தளம்
* தெளிப் பழகு ஆய்வு நிரல்-ஸ்டாண்ட்போர்ட் பல்கலை 
* ITU-T Study Group 13 (SG13) on Future Networks including mobile and NGN, focus group FG-FN, Q21/13
* ITFAN Inter-Agency Task Force for Advanced Networking (USA) - மேம்பட்ட பிணையத்தின் உள்ளமைப்பு பணிப் படை.
* it839/u-it839 (Korea)
* it839/u-it839 and FIF (Future Internet Forum) funded by MIC (Korea) எதிர்கால இணைய மன்றம் (கொரியா)
* NICTA (Australia)
* ANR (France)
* Groupe de Reflexion Internet du Futur (France)
* G-LAB funded by BMBF (Germany)
* ICT SHOK (Finland) 
* AKARI Project (Japan) 
* Super Janet funded by EPSRC (UK)
* Plataforma tecnologica española de convergencia hacia IF (Spain)  
* Ambient Sweden
* Belgium 
* Luxembourg
* Italy 
* Ireland 
* Euro-NF / Anticipating the Network of the Future - From Theory to Design 

## மேலும் பார்க்க
* இணையத்தின் வரலாறு

பகுப்பு:இணையம்
பகுப்பு:எதிர்காலவியல்
கான் அப்துல் கப்பார் கான்

**கான் அப்துல் கப்பார் கான்** (*Khan Abdul Ghaffar Khan*, 1890 - 20 ஜனவரி 1988) (இந்தி: ख़ान अब्दुल ग़फ़्फ़ार ख़ान) பிரித்தானியாவின் இந்தியாவின் முக்கிய தலைவர்களுள் ஒருவர். இந்தியாவில் ஆங்கிலேய ஆட்சியை அகிம்சை முறையில் எதிர்த்தவர். மகாத்மா காந்தியின் நெருங்கிய நண்பர். இவர் *எல்லைக் காந்தி* என்று அழைக்கப்பட்டவர்.

இளம் வயதில் தனது குடும்பத்தால் பிரித்தானிய போர்ப்படையில் சேர ஆதரிக்கப்பட்டார். இவர் ஒருமுறை ஆங்கிலேயர் ஒருவர் ஓர் இந்தியன் மீது காட்டிய கொடுமையைக் கண்டு சலிப்படைந்தார். இங்கிலாந்தில் இவர் படிக்க வேண்டும் என்று தம் குடும்பம் முடிவு செய்ததைத் தனது தாய் தடுத்ததால் போகவில்லை.

குதை கித்மத்கர் (அதாவது "இறைவனின் தொண்டர்கள்") என்ற புரட்சிப் படையை அமைத்த இவர் பலமுறை ஆங்கிலேயர் ஆட்சியில் சிறையில் அடைக்கப்பட்டார்.

இந்தியப் பிரிவினையைக் கடுமையாக எதிர்த்த இவர், காங்கிரஸ் கட்சி பிரிவினைத் திட்டத்தை ஆதரித்தவுடன், "எங்களை ஓநாய்களிடம் எறிந்துவிட்டீரே" என்று காங்கிரஸ் தலைவர்களிடம் சொன்னார்.

1946 ஆம் ஆண்டு நவகாளியில் நடை பெற்ற கலவரத்திற்குப் பின் காந்தியுடன் அமைதிப்பயணம் மேற்கொண்டார்.

இந்தியப் பிரிவினைக்குப் பிறகு பாகிஸ்தானில் வாழ்ந்த இவர் பலமுறை பாகிஸ்தான் ஆட்சியால் சிறையில் அடைக்கப்பட்டார். இந்திய உளவாளி என்று தூற்றப்பட்டார்.

1985-இல் நோபல் அமைதி பரிசுக்கு தேர்வு செய்யப்பட்ட இவர் 1987-இல் பாரத ரத்னா பெற்ற முதல் அயல்நாட்டவர் என்ற பெருமை பெற்றவர்.

1988-இல் இவர் இயற்கை எய்தினார்; இவரின் கடைசி ஆசைக்கேற்ப பிறந்த ஊரான ஜலாலாபாத் என்ற ஆப்கான் ஊரில் இவரது உடல் அடக்கம் செய்யப்பட்டது. இவரது இறுதி ஊர்வலத்தில் பத்தாயிரத்திற்கும் மேற்பட்டோர் பெசாவரில் இருந்து கைபர் கணவாய் வழியாக சலாலாபாத்துக்குச் சென்றனர். சோவியத் ஆப்கானியப் போர் கடுமையாக நடந்து கொண்டிருந்த போதும் இவரது இறுதிச் சடங்குகளை நிறைவேற்ற தற்காலிகப் போர் நிறுத்தம் அறிவிக்கப்பட்டது.

## மேற்கோள்கள்

## வெளி இணைப்புகள்

பகுப்பு:1890 பிறப்புகள்
பகுப்பு:1988 இறப்புகள்
பகுப்பு:இந்திய விடுதலைப் போராட்ட வீரர்கள்
பகுப்பு:பாகிஸ்தான் அரசியல்வாதிகள்
பகுப்பு:காந்தியவாதிகள்
இரகுநாதபுரம்

::

**இரகுநாதபுரம் ** (ஆங்கிலம்: Mathur), இந்தியாவின் தமிழ்நாடு மாநிலத்தில் அமைந்துள்ள இராமநாதபுரம் மாவட்டத்தில்  இராமநாதபுரம் வட்டத்தில் இருக்கும்  ஒரு கிராமம் ஆகும்.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 6,410 மக்கள் இங்கு வசிக்கின்றார்கள்.இவர்களில் 4,523 ஆண்கள், 5,5025 பெண்கள் ஆவார்கள். இரகுநாதபுரம் மக்களின் சராசரி கல்வியறிவு 85.55% ஆகும். இரகுநாதபுரம் மக்கள் தொகையில் 12.6% ஆறு வயதுக்குட்பட்டோர் ஆவார்கள்.  இது இந்திய தேசிய சராசரி கல்வியறிவான 59.5% விட கூடியதே.

## நிலப்பரப்பு
இது இராமநாதபுரம் மாவட்டத்திலேயே அதிகமான குளங்களைக் கொண்ட ஊராட்சி ஆகும்.

## வழிபாட்டுத் தலங்கள்
இங்கு பத்தாம் நூற்றாண்டு காலத்தில் கட்டப்பட்ட புத்தர் கோவில் உள்ளது. ஐந்நூறு வருடங்கள் பழமையான அம்மன்கோவிலும் கண்ணன் கோவிலும் உள்ளன.

## தொழில்
இங்குள்ள மக்களின் தொழில்வளர்ச்சி தென்னையைச் சார்ந்தது. இது சுற்றியுள்ள ஊர்களின் வணிக மையமாக உள்ளது.

## போக்குவரத்து
இரகுநாதபுரத்தில் இருந்து சிற்றுந்தின் மூலம் பக்கத்து ஊர்களுக்கு செல்ல வசதி உள்ளது. இங்கிருந்து ராமநாதபுரத்துக்கு பேருந்துகள் செல்கின்றன.

## கல்வி
இங்கு அரசு மேல்நிலை பள்ளியும், இரண்டு தொடக்கபள்ளிகளும், ஆங்கில வழியில் உயர் நிலை பள்ளியும் உள்ளன.

## அமைப்புகள்
இங்கு இரண்டு வங்கிகள் உள்ளன. ஆரம்ப சுகதார நிலையம், கால்நடை மருத்துவமனை, தொலைத் தொடர்பு மையம், மின் பகிர்வு நிலையம் ஆகியனவும் உள்ளன.

## வரலாறு
இரகுநாதபுரம் சேதுபதி மன்னர் காலத்தில் முக்கிய நகரமாக திகழ்ந்துள்ளது. பத்தாம் நூற்றாண்டில் விஜய இரகுநாத சொக்கலிங்கபுரம் என்று அழைக்க‌ப்ப‌ட்டது. காலப்போக்கில் இரகுநாதபுரம் என்று மருவியது.

## ஆதாரங்கள்


பகுப்பு:இராமநாதபுரம் மாவட்டத்திலுள்ள கிராமங்கள்
காரைதீவு கண்ணகி அம்மன் ஆலயம்

**காரைதீவு கண்ணகி அம்மன் ஆலயம்** இலங்கையின் கிழக்கு மாகாணத்தில் மட்டக்களப்பு நகரிலிருந்து தெற்கே செல்லும் நெடுஞ்சாலையில் 27 மைல் தொலைவில் அமைந்துள்ள அம்பாறைக்குச் செல்லும் வீதி பிரியும் சந்திக்கு அண்மையில் அமைந்துள்ள ஒரு கண்ணகி அம்மன் ஆலயமாகும். கண்ணுக்கெட்டிய தூரம் வரை வயல்வெளிகளும் மறுபக்கம் கடற்கரையுடன் சேர்ந்த தென்னை மரச்சோலைகளும் நிறைந்த பசுமைமிகு சூழலில் இவ்வாலயம் அமைந்துள்ளது.

## ஆலய வரலாறு
இவ்வாலயத்தில் உள்ள கண்ணகி சிலை முதலாம் கஜபாகு மன்னனால் இந்தியாவில் இருந்து கொண்டுவரப்பட்டதாக நம்பப் படுகின்றது. கண்ணகி வழக்குரை, வசந்தன் கவித்திரட்டு ஆகிய பாடற்பகுதிகளில் இவ்வாலயம் பற்றிய வரலாற்றுக் குறிப்புகளை அறியலாம்.

### கர்ணபரம்பரைக் கதை

## வெளியிணைப்புகள்

பகுப்பு:அம்பாறை மாவட்டத்தில் உள்ள கோயில்கள்
பகுப்பு:இலங்கையில் உள்ள அம்மன் கோயில்கள்
ஐரோவாசிய கொண்டலாத்தி

thumb|''Upupa epops''

**யூரேசியா கொண்டலாத்தி** (*Upupa epops*) ஆசியா, ஐரோப்பா, ஆப்பிரிக்கக் கண்டங்களில் காணப்படும் வண்ணமிகு பறவை. இதன் கிரீடம் போன்ற இறகுத்தலை இதனை எளிதில் அடையாளம் காட்டும். பழுப்பு நிற உடலும் பளிச்சென்ற கருப்பு-வெள்ளை இறகுகளும் கீழ்நோக்கி வளைந்த அலகும் கொண்டது இப்பறவை.கொண்டலாத்தி குருவியை எழுத்தாணிக் குருவி, சாவல்குருவி, புளுக்கொத்தி, கொண்டை வளர்த்தி, கொண்டை உலர்த்தி, விசிறிக்கொண்டைக் குருவி என்றும் அழைப்பர். கட்டிடங்கள் மற்றும் பாறை இடுக்குகளில் இடையில் கூடு அமைத்து இனப்பெருக்கம் செய்யும் பறவை இது . இதன் அலகு நீண்டு இருப்பதால் இதனை மரங்கொத்தி என மக்கள் தவறாக கருதுவர். உண்மையில் இது மண்ணின் உள் வண்டுகளும், கரையான்களும் அமைக்கும் புற்றுகளில் தன் நீண்ட அலகினை நுழைத்து அவற்றின் இளம் பருவ புழுக்களை உணவாக உண்கின்றன. அழகான உருவத்தைக்கொண்ட இவை பூச்சிகளைக் கட்டுப்படுத்துவதில் பெரும் பங்காற்றுகிறது. இவையெல்லாம் இல்லாவிட்டால் பூச்சிகளுக்கு நடுவிலுள்ள இடைவெளியில்தான் நாம் வாழ்ந்து கொண்டிருப்போம்

## துணையினங்கள்
இந்த இனத்தின் கீழ் 9 துணையினங்கள் உள்ளன.

## மேற்கோள்கள்


## வெளி இணைப்புகள்

* Ageing and sexing (PDF; 5.3 MB) by Javier Blasco-Zumeta & Gerd-Michael Heinze
* Photos, audio and video of Eurasian hoopoe from Cornell Lab of Ornithology's Macaulay Library
* 
* 

பகுப்பு:தமிழ்நாட்டுப் பறவைகள்
பகுப்பு:கொண்டலாத்திகள்
பகுப்பு:ஆப்பிரிக்கப் பறவைகள்
பகுப்பு:ஐரோவாசியப் பறவைகள்
பகுப்பு:கிழக்கு ஆப்பிரிக்க பறவைகள்